CELEX: 62013TN0606
Language: da
Date: 2013-11-14 00:00:00
Title: Sag T-603/13: Sag anlagt den 14. november 2013 — Léon Van Parys NV mod Kommissionen

25.1.2014   
            
            
               DA
            
            
               Den Europæiske Unions Tidende
            
            
               C 24/31
            
         Sag anlagt den 14. november 2013 — Léon Van Parys NV mod Kommissionen
   (Sag T-603/13)
   2014/C 24/57
   Processprog: nederlandsk
   
      Parter
   
   
      Sagsøger: Firma Léon Van Parys NV (Antwerpen, Belgien) (ved advokaterne P. Vlaeminck, B. Van Vooren og R. Verbeke)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens skrivelse, hvorved den anmoder den belgiske told- og afgiftsforvaltning protokol om supplerende oplysninger i henhold til artikel 907 i forordning (EØF) nr. 2454/93, samt Europa-Kommissionens skrivelse af 16. september 2013, hvorved den oplyser Firma Léon Van Parys om denne anmodning, og om at fristen for sagens behandling udsættes i medfør af artikel 907 i forordning (EØF) nr. 2454/93, annulleres.
            
         
               —
            
            
               Det fastslås, at sagsøgeren har fået fuldt udbytte af artikel 909 i forordning (EØF) nr. 2454/93 efter Rettens dom T-324/10 af 19. marts 2013 i sagen REM/REC 07/07.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Sagsøgeren har med sit første anbringende gjort gældende, at Kommissionen har tilsidesat artikel 907 og 909 i forordning (EØF) nr. 2454/93 (1) samt artikel 266, stk. 1, TEUF. Sagsøgeren har anført, at den frist på ni måneder til at træffe afgørelse, der er fastsat i de førstnævnte artikler, var udløbet, og at Kommissionen derfor ikke længere havde kompetence til at træffe afgørelse om ansøgningen om fritagelse. Kommissionen har således ikke længere kompetence til at foretage handlinger, der går ud over den blotte berigtigelse af dens afgørelse, der blev delvist ophævet ved dom af 19. marts 2013, sag T-324/10, Firma Léon Van Parys mod Kommissionen.
            
         
               2)
            
            
               Det andet anbringende angår en tilsidesættelse af artikel 907 i forordning (EØF) nr. 2454/93 og Den Europæiske Unions charter om grundlæggende rettigheder, herunder navnlig artikel 41 vedrørende retten til god forvaltning. Sagsøgeren har gjort gældende, at Kommissionen ulovligt har gjort brug af sin mulighed for at anmode om oplysninger og således at forlænge denne frist på ni måneder for at undgå eller i hvert fald at udsætte den fremtidige anvendelse af artikel 909 i forordning (EØF) nr. 2454/93. Den omstændighed, at Kommissionen har tiltaget sig retten til i 2013 at indlede en fuldstændig behandling af en ansøgning om fritagelse, der blev indgivet i slutningen af 2007 og for import foretaget i 1999, udgør desuden en tilsidesættelse af princippet om god forvaltningsskik.
            
         
      (1)  Kommissionens forordning (EØF) nr. 2454/93 af 2.7.1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (EFT L 253, s. 1).